Neteja – Pàgina 5 – CGTCatalunya\nEn defensa de les pensions públiques, suficients i dignes per a tothom\nEl Capítol de Despesa Social dels pressupostos generals de l’Estat (PGE), va ascendir l’any 2012-175382000 d’euros. Despesa Social que es va emprar per a pensions (115.825 milions), Atur (28.503.000), Sanitat (3.974.000), Educació(2.220 milions).\nD’altra banda, l’Estat ha pagat, d’interessos als banquers i forquilles de deute, durant el 2012, un total de 28.848.000 d’euros, és a dir, ha pagat de les butxaques de la majoria social, 345 Milions d ‘€ més que a les persones aturades i això que la desocupació va augmentar el 2012 en 805.000 persones.\n17/06/2013 - 01:09:52\nConcentració el 18 de juny a Barcelona en suport del sindicalista de CGT acomiadat per FCC Neteja Viària\nConcentració dimarts 18 de juny a les 12:30h davant del jutjat social 6 situat a Ronda Sant Pere 41 de Barcelona.\nEs demana la solidaritat de tots per l’acomiadament del Secretari d’Acció Social del Sindicat de neteja de CGT Barcelona i Secretari General de la Secció Sindical de CGT a FCC Parc Central.\nL’empresa Fomento de Construcciones y Contratas està perseguint i acorralant als afiliats de CGT, acomiadant a tres membres de la secció sindical i sancionant a quatre, una mostra clara de que a aquesta empresa no li agrada que defensem els drets dels treballadors.\nDes d’aquest sindicat no ens quedarem parats mentre l’empresa ataca als nostres companys/es i actuarem amb contundència per a defensar-nos d’aquestes injustícies i vetllar pels drets de la classe treballadora.\nReadmissió immediata acomiadats.\nSi toquen a un@ ens toquen a tot@s\nSindicat de Neteja CGT Barcelona\n12/06/2013 - 15:40:00\nRecull fotogràfic de convocatòries CGT Catalunya 1r de maig 2013 i enllaços a notícies\n3000 persones hi prenen part pel centre de Barcelona.\nConvocatòria conjunta CGT Berga i Ateneu Columna Terra i Llibertat, amb accions assenyalant entitats financeres.\n03/05/2013 - 22:21:00\n1er de Maig 2013 a Berga\n– 10 HORES: PLAÇA SANT JOAN\nCONCENTRACIÓ: L´1 DE MAIG NO ÉS CAP FIRA\n– 14 HORES: DINAR POPULAR PRO REPRESALIADES CONFLICTE BERGUEDÀ ACTUAL\nAMB MÉS RAONS QUE MAI, CONTRA L´ESTAT I EL CAPITALISME: REVOLUCIÓ SOCIAL!\n– CGT BERGA\n– ATENEU COLUMNA TERRA I LLIBERTAT\nEl Primer de Maig és un dia de lluita obrera, contra l’explotació, contra\nl’autoritat i en favor de la justícia social. Recorda els uns obrers de\nChicago que van ser assassinats en lluitar per les vuit hores el 1886. A\ncasa nostra les vuit hores les va aconseguir la CNT el 1919 amb la dura\nvaga de la Canadenca.\n27/04/2013 - 20:40:00\nCelebrat el Curs de Formació en Xarxes Socials per a l’Acció Sindical a nivell estatal\nAquest curs, del qual s’han fet dues edicions, una al matí i una altra a la tarda, ha estat impartit per Moisès Rial, Secretari de Comunicació de CGT Catalunya i ha comptat amb una gran participació de companyes i companys procedents de tot l’Estat .\nFormació de matí:\nFormació de tarda:\nAl llarg de les quatre hores que han durat cadascuna de les sessions, s’ha mostrat una panoràmica de l’estat actual de les diferents xarxes existents, les seves peculiaritats i les seves utilitats específiques aplicades a l’acció sindical en les empreses.\n27/04/2013 - 18:41:10\nComunicat del Comitè de Ros Roca davant l’amenaça de retallada de salaris per part de l’empresa\nFem saber que després d’arribar a un preacord empresa i comitè d’empresa , hem posat en mans de la assemblea de treballadors la decisio de acceptar-lo.\nUn cop efectuades les votacions i el recompte pertinent , informem;\nL’assemblea ha aprovat el preacord de les mesures de retallades salarials amb un resultat de ;\n26/04/2013 - 22:01:54\nAssemblea constituent del sindicat d´activitats diverses de CGT Osona, el 27 d´abril\nA TOTS ELS AFILIATS I AFILIADES RESIDENTS A LA COMARCA D’OSONA:\nDiversos companys afiliats i afiliades a la C.G.T. residents a la comarca d’Osona han engegat el projecte de constituir el Sindicat d’Activitats Diverses de la C.G.T. a la comarca d’Osona, per tal motiu s’han adreçat a l’actual Sp de Catalunya per tal de fer arribar aquesta iniciativa a tots elsque viuen a la comarca.\n23/04/2013 - 19:00:00\nCGT guanya les eleccions sindicals a SEMATSA, a Sabadell\nAquest passat dilluns s’han celebrat les eleccions sindicals a SEMATSA, empresa de neteja dels equipaments municipals. Amb una participació del 50% de la plantilla, CGT ha obtingut 6 delegats, COBAS 2 i UGT un.\n19/02/2013 - 02:25:09\nConcentració el 6 de febrer a Barcelona contra els acomiadaments a Fomento de Contratas y Construcciones (FCC)\nEn el matí d’avui uns 60 afiliats de la CGT de Barcelona ens hem concentrat davant de la seu de l’empresa Fomento de Construccions i Contractes, tallant el trànsit durant una hora. Estem lluitant per la readmissió dels nostres companys i contra la repressió sindical que l’empresa aplica a aquells treballadors que formen part de la CGT.\nLa Secció Sindical a FCC, el Sindicat de Neteja de Barcelona i la Federació Local de Barcelona seguirem mobilitzant fins aconseguir els nostres objectius que no són altres que la readmissió dels acomiadats, acabar amb les sancions abusives i que es respecti l’opció sindical a on vulguin estar afiliats els treballadors.\n06/02/2013 - 14:57:00\nTall de trànsit contra acomiadaments i sancions a Fomento de Construcciones y Contratas SA (FCC) el 6 de febrer, a Barcelona\nL’Empresa en tan sols dos mesos ha acomiadat el secretari general de la secció sindical de CGT a FCC al Parc Central i al secretari de Finances i no ha realitzat un gran repertori de “represàlies” contra afiliats nostres (sancions, persecucions, etc). Aquest comportament ja ha estat denunciat al Jutjat de lo Social de Barcelona, interposant aquest sindicat la corresponent denúncia per vulneració de drets fonamentals\n04/01/2013 - 22:09:00\nVaga indefinida a l’empresa municipal ECO Equip Sam de Terrassa\nAquesta nit a les 21:00 s’inicia la vaga indefinida a Terrassa convocada per el comitè de l’empresa ECO Equip Sam, empresa pública de la neteja viària de Terrassa.\nFem una crida a la solidaritat i suport per poder portar a terme aquesta vaga, oberts al recolzaments de la societat.\nEls motius d’aquesta vaga son varis, entre ells l’incompliment reiterat del nostre conveni col·lectiu encara en vigor per part de la gerència, amb el vist i plau de l’ajuntament. El president d’aquesta empresa és el Sr Pere Navarro i Morera del PSC, candidat per aquest partit en les eleccionsal Parlament de Catalunya del proper 25 de Novembre.\n12/11/2012 - 15:01:48\nConcentració #24O per a la readmissió del treballador de neteja viària acomiadat per Fomento de Construcciones y Contratas (FCC) Miguel Angel Gomez Castillo\nConcentració per a la readmissió del treballador acomiadat per Fomento de Construcciones y Contratas (FCC)\nDes del Sindicat de CGT Neteja a Barcelona sol·licitem la vostra Solidaritat i Suport, en la concentració que farem el pròxim dia 24 d’octubre a les 10:00 hores al jutjat de lo Social situat al carrer Girona n º 2 de Barcelona.\n23/10/2012 - 21:00:00\nSMATSA i SEMATSA en lluita: concentració a Sabadell el 25 d’octubre\nCONCENTRACIÓ DAVANT DE LES OFICINES DEL GRUP VENDEX\n25 D’OCTUBRE A LES 17H. (SMATSA, SEMATSA)\nDes de la Federació local de la CGT de Catalunya a Sabadell, fem una crida a l’afiliació, als simpatitzants i al poble treballador de Sabadell a sumar-se al conflicte obert i donar suport als/les treballadors/es del grup Vendex.\nEl grup Vendex és una empresa amb més de 28 delegacions en tot l’Estat espanyol, dedicada sobretot a la neteja i manteniment, tant en la recollida d’escombraries, neteja viària i neteja d’instal·lacions municipals, com el control de les zones blaves.\nAquesta és una empresa dedicada a les subcontrates municipals, que es lucra amb diners públics i que oferix serveis que haurien d’estar municipalitzats. Una empresa esquitxada amb múltiples casos de corrupció a Galícia i que de moment ha culminat amb la detenció de diversos directius i un alcalde.\nEn la nostra ciutat el grup Vendex compta amb una delegació, en la qual estan incloses la subcontrates de neteja i recollida d’escombraries SMATSA (amb una recent concessió molt opaca i de poc consens), la subcontrata de neteja d’instal·lacions municipals SEMATSA i la subcontrata del control de zones blaves PARKISA (totes elles amb beneficis milionaris).\nEl conflicte social i laboral en l’empresa SMATSA està obert davant les amenaces de l’empresa presentant als representants dels treballadors un estudi on consideren que existeix personal que sobra i voler implantar un quart torn, que si no és acceptat per part de la plantilla i del comitè d’empresa, s’aplicarà de totes maneres amb la facilitat que li permet la nova reforma laboral. Amb l’excusa de les retallades i de la crisi, la implantació d’aquest quart torn suposaria una flexibilitat en les condicions de treball que reduiria als treballadors a esclaus.\nÉs molt cridanera l’actitud feixista i autoritària la Direcció de l’empresa que vulnera constantment les garanties del comitè d’empresa i el conveni col·lectiu, considerant fins i tot factible decidir sobre el numero de treballadors/es i les seves condicions quan les pròpies normes d’obligat compliment “plec de condicions”, entre l’ajuntament i empresa garanteixen tant la totalitat d’operaris/es de plantilla com les seves condicions laborals (conveni col·lectiu).\nTambé les treballadores de l’empresa SEMATSA estan en conflicte amb la Direcció de l’empresa que pretén reduir els serveis i horaris de les netejadores així com aplicar un ERO temporal. També és cridanera l’actitud mafiosa de la Direcció de l’empresa que coaccionant a les treballadores els ha fet signar acords individuals amb els quals renuncien als seus drets.\nPer altra banda la Direcció de l’empresa ha trencat la taula de negociació que havia constituït amb l’assemblea de treballadores. Tot això davant el silenci i complicitat de l’ajuntament de Sabadell.\nPer tot això s’elaborarà un calendari de mobilitzacions dels treballadors/es, que s’inicia el dijous 25 d’octubre a les 17:00h amb una concentració davant de la seu del grup Vendex, a l’avinguda Francesc Macià 76 C.\nLa neteja pública de Sabadell està en lluita.\nNi acomiadaments, ni xantatges.\nNo sobren treballadors, sobren explotadors.\nFederació Local CGT Sabadell\n23/10/2012 - 19:38:25\nLa CGT assegura que l’acomiadament d’Ana Pozo va ser com a venjança per la seva activitat sindical\nSetmanari DIRECTA GIRONA | 03/06/2012\nUna cinquantena de persones van concentrar-se el 30 de maig davant dels jutjats de Girona per donar-li suport a la sindicalista de CGT Ana Pozo en un cas que van qualificar de flagrant repressió sindical. Per aquest motiu, van exigir la readmissió immediata i van demanar a l’ajuntament la municipalització dels serveisde la neteja.\n04/06/2012 - 17:07:03\nConcentració a Girona el 30 de maig en el judici per l’acomiadament de l’Ana Pozo\nEl dimecres 30 de maig a les 11:30h. es celebrarà el judici per l’acomiadament de la Ana Pozo, treballadora de l’empresa de neteja Eulen i delegada sindical de CGT, acomiadada com a resposta a la seva tasca sindical en defensa dels drets de les treballadores.\nEl motiu de Eulen per a exercir abús empresarial, és atemorir als treballadors, per a així avortar qualsevol procés d’organització encaminat a defensar els seus interessos.\nUs demanem la vostra solidaritat assistint a la concentració que s’ha convocat per aquest dia a la porta dels jutjats de Girona a les11:30h.\n26/05/2012 - 18:22:45\nMobilització al ple de Girona per la municipalització dels serveis de neteja\nLa campanya de municipalització dels serveis de neteja dels edificis municipals i de la recollida d’escombraries a la ciutat de Girona va prenent força i ahir es va manifestar dins i fora del consistori. Es tracta de la mateixa campanya que des del gener passat reclama l’immediata readmissió d’Ana Pozo, acomiadada de l’empresa Eulen SA únicament per ser la secretària general del sindicat de neteja de la CGT.\n13/03/2012 - 20:00:28\nDes del Sindicat de Neteja de CGT a Barcelona sol·licitem la vostra solidaritat i col·laboració per a organitzar una concentració contra la repressió i abusos que estan sofrint els nostres companys de neteja de l’empresa Ecomed.\nEn l’actualitat tenim més de 59 denúncies contra l’empresa (tant en inspecció com en el Jutjat social). La Inspecció de treball ha sancionat a l’empresa i a més han requerit en múltiples ocasions a l’empresa perquè compleixi amb les seves obligacions de cara als treballadors/es, etc…\nÉs per això que les treballadores fartes d’aquesta situació han decidit convocar vaga indefinida i no anar a treballar fins a aconseguir que totes i cadascuna d’elles cobrin tot el que els deuen, i aconseguir que la contracta dels serveis (el CSIC) s’impliqui en un problema que des que va començar fa mes de 1 any era part d’ell, per més que mirés cap a un altre costat.\nSi aquest sindicat hagués d’explicar tots els abusos que estan sofrint els nostres companyes de neteja d’ECOMED en tindríem per a un llibre.\nPer això des d’aquest sindicat sol·licitem la Solidaritat i Suport de tota la Confederació General del Treball, perquè el 12 de Març es demostri que la CGT no es queda immòbil mentre abusen de la Classe Treballadora.\n11/03/2012 - 21:57:42\nGirona: Eulen es nega a readmetre la delegada de la CGT\nXEVI PLANAS | 03/02/2012 – Setmanari Directa\nLa seu central de la Generalitat a Girona acollia a les 11h. del divendres 3 de gener l’acte de conciliació de l’acomiadament laboral d’Ana Pozo, acomiadada aquest mes de gener per l’empresa Eulen SA. Les dues parts s’havien de trobar per tal de copsar cap a on deriva el conflicte laboral i si es podia solucionar abansd’arribar a judici.\n05/02/2012 - 17:07:42\nNova manifestació a Girona contra l’acomiadament d’una treballadora de neteja d’edificis públics\nXEVI PLANAS | 21/01/2012 – Setmanari Directa\nEl divendres 20 de gener, cent cinquanta persones van tornar a mostrar el seu suport a Ana Pozo, acomiadada aquest mes de gener per l’empresa Eulen SA. La manifestació, convocada pel sindicat CGT, va sortir a les set de la tarda des de l’Estació Jove de Girona i va enfilar cap al centre de la ciutat amb les reivindicacions per la seva readmissió immediata i contra les sancions, les retallades i la repressió sindical. Amb la manifestació d’ahir ja sumen tres les mobilitzacions realitzades aquest mes per l’acomiadament d’aquesta treballadora, responsable del Sindicat de la Neteja de CGT-Girona, i per les sancions de 16 dies sense sou que han rebut 5 membres del Comitè d’Empresa. També cal sumar la protesta d’aquest dilluns passat en el ple de l’Ajuntament de Girona, amb pancartes i cartells.\n22/01/2012 - 04:41:09


Compromís per Montada s’oposa a la pujada per 4 dels sous a Montcada per desproporcionat - Gent de l'Horta\nGent de l'Horta > Ayuntamientos > Compromís per Montada s’oposa a la pujada per 4 dels sous a Montcada per desproporcionat\nLa formació nacionalista Compromís per Montcada ha emés un comunicat en el qual explica el perquè del seu vot negatiu a la pujada de sous, alliberaments i pagament per assistència a plens i comissions informatives.\nCompromís per Montcada ha votat en contra dels alliberaments als regidors i les indemnitzacions per assistència a òrgans col·legiats proposades per l’alcaldessa, Amparo Orts. Al Ple del divendres es va debatre l’augment que multiplica per 4 dels diners dedicats a sous, que pasen de 57.000€ en l’anterior legislatura a 220.000€, i de l’increment per assistències, que, per exemple, en el cas del Ple, pugen de 170€ a 250€, augment d’un 50% més.\n«El PSOE va aprovar esta pujada amb els vots de PP i C’s (una regidora del PP va trencar la disciplina de vot i hi va votar en contra). “El PSOE no té cap mirament a l’hora de pactar amb la dreta de PP i C’s per apujar-se el sou”, va explicar Pep Esplà.\nA més també va dir “Que el PSOE no enganye al poble de Montcada, s’han estimat més pactar amb els partits de la dreta, que pactar un projecte de govern d’esquerres amb Compromís, i a canvi d’assegurar-se esta barbaritat d’increment salarial, han fet concessions a la dreta, com per exemple la presidència de l’EMTRE a Ciutadans, que en les negociacions que tinguérem amb ells no volien cedir. Per al PSOE tot val quan és un tema de diners”.\nPer altra banda, Compromís per Montcada vol deixar clar que: “Nosaltres no estem en contra que la gent cobre per fer el seu treball, del que estem en contra és de la pujada desmesurada que suposa. Nosaltres ho haguérem fet d’una manera diferent tenint en compte altres paràmetres per a garantir uns sous dignes però que no suposen voler fer negoci de la política”. “Passem de 57.000€ a 220.000€, multiplicant per 4 la despesa per a sous. També trobem innecessària una partida per a sou de l’alcaldessa, ja que és diputada provincial i cobrarà d’allí. Què passa, que no vol acabar la legislatura com a alcaldessa? I li ho ha arreglat al successor?”\nEn el cas de les Comissions Informatives, se’n crea una nova (se’n passa de 4 a 5) i assistiran 9 persones a cada comissió. Per al regidor de Compromís, Álvaro Gonzalvo, “No és necessària la creació d’aquesta quinta comissió ni molt menys que hagen d’anar 9 persones a les comissions, 4 només del PSOE. Entenem que és una despesa en assistències innecessària ja que cada volta que es convoca i s’assistix cobraran 110 euros per persona i per això proposem que assistisca 1 regidor de cada grup i que es vote amb el sistema de vot ponderat».\n“No entenem aquestes despeses mentre altres treballadors de l’Ajuntament estan demanant revisions salarials i millores en les seues condicions de treball”, en referència als policies locals que estaven al Ple protestant per aquests motius i també a la resta de treballadors municipals.\nEntrada anterior: La propuesta de liberados y asesores para los grupos políticos se aprueba con los votos de CS, PP y PSOE\nEntrada siguiente: Una batukada per la diversitat conmemora en Moncada el Día de L´Orgull Gay


ESO - Escola Elisabeth Salou | Ensenyament de qualitat - Results from #30\nLa Casa Bonet de Salou, sortida pedagògica 4t d’ESO\nAquest any, tot i no poder fer grans desplaçaments degut a les mesures sanitàries que tots coneixem, els alumnes de 4t d’ESO de socials no han perdut l’oportunitat de poder gaudir de l’educació vivencial, una de les millors maneres d’aprendre a partir del nostre entorn més proper i d’activitats motivadores.\nÉs per això que aquesta setmana han visitat la Casa Bonet en relació a l’estudi del modernisme, estil sorgit de la ma de la classe burgesa del s. XIX en plena era de la industrialització.\nHa estat un treball molt interessant i enriquidor. Totes les classes han pogut gaudir de la bellesa de l’edifici i palpar en directe les característiques d’aquest estil, tan popular a Catalunya.\n25 de novembre: Dia internacional per a l’eliminació de la violència envers les dones. “LES DONES FAN HISTÒRIA”\nAquest any, per posar de manifest el paper imprescindible , tot i que molts cops invisibilitat i silenciat, que han tingut les dones al llarg de la història, els alumnes de 4t d’ESO de l’optativa cultura crítica han realitzat l’exposició “les dones fan història”.\nEn aquesta exposició s’hi destaca el paper de grans dones de totes les èpoques, d’arreu del món i d’àmbits diversos per tal de fer-ne ressò i donar-les a conèixer entre tot l’alumnat.\nPer tal de celebrar-ho, els alumnes de l’optativa han passat per totes les classes d’ESO i han presentat les dones que han treballat.\nAquests cartells on s’hi destaca el paper important que ha desenvolupat alguna dona al llarg de la història han quedat repartits a totes les portes d’entrada de cada aula, d’aquesta manera es pretén deixar palesa la importància de cadascuna d’elles.\nPer tal de poder-ho compartir més enllà dels murs de l’escola i fer que aquest treball tingui la transcendència que mereix, cada estudiant ha creat un codi QR per tal que des de casa també pugueu accedir a aquesta exposició de manera virtual.\nUs deixem una mostra del treball realitzat i els codis QR perquè gaudiu d’aquesta exposició.\nComencem un curs històric\nComencem el curs més singular que recordem, la pandèmia del COVID ha fet que es canviïn molts hàbits a la societat i conseqüentment a l'escola.


L'Ajuntament de Tarragona millora les instal·lacions dels centres cívics\nFa unes setmanes s'ha canviat el terra de l'escenari de teatre del centre de Sant Pere i Sant Pau.\nS'han fet diverses reformes als locals de Sant Salvador i Sant Pere i Sant Pau\nActualitzada 17/10/2018 a les 15:22\nL'Ajuntament de Tarragona ha iniciat diverses millores als diferents centres cívics del municipi. En concret, s'han arranjat el Centre Cívic de Sant Salvador i Sant Pere i Sant Pau. «La prioritat per l’inici de l’any 2019 és disposar d’un pla de millora a 4 anys que permeti que tots els equipaments de proximitat siguin accessibles», explica la consellera de Centres Cívics, Ivana Martínez.\nDesprés d'una primera fase de remodelació, durant el mes de novembre s’adjudicaran les tasques per l’arranjament dels vidres del Centre Cívic de Sant Salvador. La millora del centre va començar fa uns mesos amb la instal·lació d’elements protectors dels vidres de la façana i l’arranjament de la sortida d’emergència de la ludoteca.\nAlhora, al Centre Cívic de Sant Pere i Sant Pau, un dels centres amb més concurrència d’activitat i ciutadania, s'ha renovat el terra de l’escenari del teatre.\nD’altra banda, en breu s’iniciaran també els tràmits per l’adjudicació del terra del gimnàs del mateix equipament, que esdevindran la millora definitiva a les dues sales amb més metres quadrats de l’equipament ubicat al barri de Sant Pere i Sant Pau. El cost total de les millores és de 48.107,12 euros.\nComenta el contingut : L'Ajuntament de Tarragona millora les instal·lacions dels centres cívics


Casa Carmen | Finestrelles\nHome Tienda Casa Carmen\n933 488 762\nCasa Carmen és un grup de restaurants contrastat i dinàmic, en continu creixement i amb una base molt sòlida. L’objectiu dels nostres restaurants és donar un producte de qualitat sempre en cartes variades, treballades i en canvi constant. Comptem amb un menú diari, un menú per a grups i una excepcional carta que compta amb nombrosos i suculents plats. A més a més pensem en els més petits. Per tal que també puguin gaudir de plats infantils. A Casa Carmen tindrà l’oportunitat de delectar el seu paladar i passar una estona agradable.


Beautiful Sea of Galilee View Apartment Tiberíades Israel - Ofertes d'hotels amb els MILLORS DESCOMPTES EN LÍNIA\nVeure tots els 221 allotjaments a Tiberíades.\nTiberias Centre, Tiberíades, Israel - Molt bona ubicació - Veure al mapa\nConvenientment situat a Tiberíades, Beautiful Sea of Galilee View Apartment és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Beautiful Sea of Galilee View Apartment és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara aire condicionat, calefacció, escriptori, balcó/terrassa, ventilador per satisfer els clients més exigents. Durant el dia podeu gaudir de l'atmòsfera relaxant de jardí. Amb una localització ideal i amb comoditats imbatibles, Beautiful Sea of Galilee View Apartment no troba competidors en cap categoria.\nCal que informeu el Beautiful Sea of Galilee View Apartment de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Imma: Enhorabona Brasil\nLes eleccions de Brasil el diumenge passat, van ser el triomf de la "restauració del seny" davant "mantenir la por" - amb el destí de milions de brasilers en joc.\nDilma Rousseff, del Partit dels Treballadors va arribar a la victòria contra el candidats opositor José Serra. amb un còmode marge del 56% al 44%. Havia estat una campanya amarga i lletja, marcada per les acusacions de corrupció i malversació dels dos costats, acabant amb l'esposa de Serra dient que Dilma era una "assassina de nadons"\nEls grups religiosos i líders de la mobilització per a la campanya de Serra, van acusar a Dilma de voler legalitzar l'avortament, de voler prohibir els símbols religiosos, de ser "anti-cristiana" i una "terrorista" per la seva resistència a la dictadura militar durant la dècada de 1960.\nSerra havia fins i tot, portat una estratègia dretana de la política exterior que el va fer etiquetar com una "Serra Palin". La seva campanya va amenaçar amb allunyar al Brasil de la major part dels seus veïns al acusar el govern de Bolívia de ser "còmplice" en el tràfic de drogues i Veneçuela de "refugi" de les FARC (el principal grup guerriller) a Colòmbia.\nVa atacar al sortint president, Lula da Silva, per la seva negativa - juntament amb la majoria de la resta d'Amèrica del Sud - a reconèixer al govern d'Hondures. El govern d'Hondures va ser "escollit" arran d'un cop militar l'any passat, amb condicions de censura i abusos contra els drets humans que només els Estats Units i un grapat d'aliats, en la seva majoria de la dreta, el varen reconèixer com a "lliures i justes".\nL'economia ha sigut molt millor durant els anys de Lula, que durant els vuit anys de govern del Partit Socialdemòcrata de Serra (PSDB): l'ingrés per capita va créixer en una 23% entre 2002 i 2010, en comparació amb només 3,5% per a 1994 i 2002, l'index d'atur es troba en un mínim històric del 6,2%\nPotser encara més important és que la majoria de brasilers tenen guanys substancials: el salari mínim, ajustat per la inflació, va créixer en un 65% durant la presidència de Lula. Això és més de tres vegades l'augment en els seus anteriors vuit anys (és a dir, la presidència de Fernando Henrique Cardoso, del partit de Serra). Això afecta no només als treballadors amb un salari mínim, però desenes de milions de persones en que el seu ingrés està lligat al salari mínim.\nA més, el govern ha ampliat el programa Borsa Família, que proporciona petites donacions en efectiu a famílies pobres per tenir assistència escolar i cobertura sanitària. El programa ha tingut èxit en la reducció de l'analfabetisme, i ara arriba a prop de 13 milions de famílies. Més de 19 milions de persones s'han desplaçat a través de la línia de pobresa des de 2003. I un nou esquema de subsidis per a la propietat de l'habitatge ha beneficiat a centenars de milers de famílies.


El Focus de la setmana: Quant durarà la caiguda del petroli? - Noticies - Anchor Capital Advisors\nEl Focus de la setmana: Quant durarà la caiguda del petroli?\nAnchor Diumenge, 13 de Desembre de 2015\nAnchor Diumenge, 13 de Desembre de 2015 El focus d'aquesta setmana\nEl barril de petroli, després de cotitzar en màxims de 130 $ el 2014, no ha parat de caure repetidament. La setmana del 7 al 14 de desembre de 2015, ha arribat a nivells de 38 $, no vistos des de 2008, en plena crisi financera.\nQuines són les causes d'aquest descens?\nEl primer que un pensa, tractant-se d'una matèria primera de vital importància, és en un descens de la demanda. Com ja vam analitzar en el nostre post Què hi ha darrere del preu del petroli?, la demanda mundial es manté en l'actualitat relativament estable en els 92 milions de barrils diaris, amb un creixement tendencial d'1 milió de barrils diaris anual.\nL'oferta està parcialment controlada pel càrtel de productors agrupats en l'OPEP (Organització de Països Exportadors de Petroli). Actualment, l'OPEP influeix sobre un 40% de l'oferta mundial, sent Aràbia Saudita qui tradicionalment ha absorbit la major part de les reduccions de producció per mantenir o augmentar els preus.\nEls països que produeixen al cost més baix a l'Aràbia Saudita, l'Iran i l'Iraq, entre els 20 i els 30 $ per barril.\nLes reserves de petroli, d'altra banda, es troben en nivells màxims, el que indica que l'oferta real ha estat superior a la demanda durant un temps, generant aquests excedents, atès que la demanda no s'ha reduït significativament.\nLes raons subjacents a l'extracció de més petroli que el oficialment declarat, tenen a veure amb motius geopolítics principalment, encara que també econòmics. Així, països com Veneçuela o Rússia, bomben al màxim de la seva capacitat perquè necessiten els ingressos de la venda del petroli per mantenir les seves polítiques internes, encara que sigui a pèrdua.\nD'altra banda, en el cost de producció s'inclou l'amortització de les inversions. En canvi, un cop feta la inversió, el cost operatiu és significativament més baix. Per això, mentre el preu cobreixi el cost operatiu, és poc probable que s'abandoni la producció en espera de preus més alts que permetin recuperar la inversió.\nAltres països, com la mateixa Aràbia Saudita, perquè volen mantenir la seva supremacia a la regió d'Orient Mitja i així fer mal a altres països competidors, com l'Iran i Síria, aliats de Rússia. Tot això, fa que les quotes fixades per l'OPEP (Rússia no és membre, però la resta sí que ho són) siguin sobrepassades sistemàticament.\nQuè passa amb el shale oil?\nRecentment, els EUA va anunciar la seva independència energètica gràcies al desenvolupament de la tecnologia del fracking per extreure petroli i gas de forma no convencional. EUA té en el seu subsòl enormes reserves de petroli que ara són extraïbles gràcies a aquestes noves tècniques.\nEl major inconvenient, el seu cost d'extracció, ha anat caient a mesura que millorava la tecnologia, i ha passat dels 75-80 $ per barril fins als prop de 45 $ actuals. D'aquí, que, tot i tractar-se d'companyies privades mogudes per la rendibilitat econòmica, moltes siguin capaços de seguir produint.\nLes tensions en alguns països productors del nord d'Àfrica (Líbia, Egipte, etc.), amb els seus consegüents interrupcions en la producció, han quedat emmascarades per l'entrada en el mercat del petroli americà no convencional. Un cop s'ha reprès la producció en aquests països, el mercat ha tingut un excés d'oferta.\nCanvis a llarg termini en l'oferta\nSembla, doncs, que la corba d'oferta s'ha desplaçat, i que l'oferta mundial està ara més prop d'un preu d'equilibri de 50 $ que no dels 70 $ de fa poc més d'un any. La desacceleració de les economies emergents pot ser que redueixi una mica la demanda agregada de petroli, si bé això no està gens clar.\nD'altra banda, la recepta tradicional de l'OPEP de limitar la producció perquè augmentés el preu al reduir l'oferta, no té els efectes desitjats ja que al preu objectiu de 60 $ mostrarà l'oferta no convencional, que a aquest preu és competitiva.\nEl paper de l'Aràbia Saudita\nEl que sí hem de mirar llavors, si efectivament és l'Aràbia Saudita el principal artífex de la situació actual, és la capacitat d'aguant que té als nivells de preus actuals i, fins i tot, per sota d'aquests.\nCom el petroli subvenciona bona part del funcionament del regne saudita, menors ingressos per petroli signifiquen dèficits públics que s'han de finançar amb les reserves de divises acumulades. Al ritme de dèficit previst per al 2015 (de 500 mil milions d'riyales), les reserves de divises aguanten tres anys llevat que es retalli de manera dràstica la despesa pública. En un país poc acostumat al pagament d'impostos ia les retallades de salaris públics i subvencions, l'estabilitat política podria estar en joc a futur.\nPetroli a preus estables per més temps del previst\nEn conclusió, encara que probablement l'excés d'oferta s'absorbeixi en poc més d'1 any per l'increment tendencial de la demanda, és probable que el preu del petroli oscil·li entre els 40 $ i els 65 $ en els propers anys. Per sota de 40 $, el no cobrir els costos operatius provocarà una reducció de l'oferta a curt termini. Per sobre dels 65 $, l'entrada de nous productors farà difícil que el preu es mantingui per l'excés d'oferta.\nTot això, llevat que la demanda augmenti més del que s'esperava, tot i que els recents acords sobre el Canvi Climàtic, no sembla que afavoreixin aquesta expectativa.


Xàbia torna a ser el municipi que més contagis registra de la comarca\n11 de juny de 2021 - 09: 37\nLes noves dades sobre l'evolució de la situació de l'coronavirus per municipis facilitades per la Conselleria de Sanitat mostren una millora respecte a setmanes anteriors a la Marina Alta. El Departament de Salut de Dénia ha registrat un total de 8 nous casos el que ascendeix la xifra de contagis a 10.151 des que es va iniciar la pandèmia.\nD'aquest total, estan actius 40 casos, el que situa la incidència acumulada en 23,44 contagis per cada 100.000 habitants, és a dir, dins de la Nova Normalitat (25 casos per 100.000 habitants).\nSituació de l'coronavirus a la Marina Alta\nNo obstant això, pel que fa a el cas de Xàbia, una jornada més, torna a ser el municipi que més casos positius suma de la comarca, 6 dels 8 comptabilitzats. La incidència acumulada a Xàbia se situa en 78,53 casos per cada 100.000 habitants. En l'actualitat compta amb 22 casos actius dels 1.507 positius que registra des de l'inici de la pandèmia.\nLa Cala Granadella, Portitxol i Ambolo compten ja amb la barrera de control d'accés\nveient-les venir diu:\njuny 11, 2021 a les 7: 38 pm\nNormal, no parran de venir visitants de tot el Planeta, lògic que tinguem contagis for ever, and ever ...\njuny 11, 2021 a les 1: 52 pm\nAre they social, labour, education or what? It 's tregui worrying.\nVaja una cosa diu:\njuny 11, 2021 a les 1: 24 pm\nNo em sorprèn ...


Responsabilitat Global: III Trobada 'Empreses que sumen +'\nAmb la participació d'Irene Samper, directora d'ISR; i els representants d'Icària Iniciatives Socials i 7 i TRIA.\nLa segona trobada, celebrada el 21 de juny passat, comptà amb la presència de Sara Jaurrieta, presidenta del Consell Municipal del Districte de Ciutat Vella, que va inaugurar els parlaments enaltint la importància de les empreses que fomenten els valors socials. La primera ponència va ser a càrrec de Josep Maria Canyelles, fundador de l'empresa Responsabilitat Global. I l'experiència de col·laboració presentada en aquesta trobada fou la del projecte NORAI, del Museu Marítim de Barcelona i la Cooperativa NORAI - Raval SCCL.\nL’experiència de col·laboració que es presentarà en aquesta tercera trobada serà la del grup Icària Iniciatives Socials i l’empresa 7 i TRIA.\nIcària Iniciatives Socials és una entitat sense ànim de lucre que educa, forma i dóna feina a persones amb discapacitat, fonamentalment intel•lectual, per afavorir-ne la seva. A la trobada hi seran presents Maria José Pujol, fundadora i gerent, i Kika Sauquet, adjunta a gerència del grup Icària.\nPer altra banda, 7 i TRIA és una empresa educativa especialitzada en la gestió i serveis per a l’ensenyament, l’alimentació, el lleure i la cultura i comptarem amb la presència del seu president, Oriol Carbonell.\nLa següent trobada del cicle ‘Empreses que sumen +’ tindrà lloc el febrer de 2013.


Dependència | Residència Sant Bernabé\nLa dependència és l’estat de caràcter permanent en què es troben les persones que, per raons derivades de l’edat, malaltia o discapacitat, i lligades a la falta d’autonomia física, mental, intel·lectual o sensorial, els cal l’atenció d’una o altres persones. Aquestes persones també necessiten ajudes importants per a la realització de les activitats bàsiques de la vida diària o, com en el cas de les persones amb discapacitat intel·lectual o malaltia mental, d’altres ajudes per a la seva autonomia personal.\nLes Activitats bàsiques de la vida diària són aquelles que permeten a la persona desenvolupar-se amb un mínim d’autonomia i independència, com ara la cura personal, les activitats domèstiques bàsiques, la mobilitat essencial, reconèixer persones i objectes, orientar-se, entendre i executar ordres o tasques senzilles.\nPer poder tramitar la valoració del grau de dependència cal dirigir-se a Serveis Socials de l’Ajuntament o al servei de treball social de l’ambulatori de la població on resideixi la persona depenent.\nMés informació: info


La Fiscalia no veu delicte en els mossos que van identificar persones per retirar llaços grocs | Catalunya | EL PAÍS Catalunya\nLa Fiscalia no veu delicte en els mossos que van identificar persones per retirar llaços grocs\nEl ministeri públic arxiva la investigació, però critica l'actuació policial per "incorrecta i inadequada"\nBarcelona 18 DES 2018 - 14:22\tCET\nPersones amb la cara tapada retirant llaços grocs. Cristóbal Castro\nLa Fiscalia ha arxivat la investigació que mantenia oberta contra els Mossos d'Esquadra per identificar persones que retiraven llaços grocs de la via pública a diferents localitats de Tarragona. En el seu decret, la Fiscalia Superior de Catalunya conclou que no hi ha indicis d'"infracció penal" en l'actuació dels agents, però els reprenen per una actuació "incorrecta i inadequada".\nLa investigació va començar a finals d'agost, en plena polèmica per la col·locació de llaços grocs i altres símbols en espais públics a favor de la llibertat dels polítics independentistes empresonats. La col·locació i retirada de llaços va arribar a provocar incidents i enfrontaments entre ciutadans a diferents localitats.\nEn el seu escrit, la Fiscalia reclama al comissari en cap dels Mossos que en el termini màxim de 15 dies l'informi dels agents que van actuar, dels "motius concrets" que van portar a la intervenció realitzada, les diligències practicades i, si escau, si aquestes van comportar la remissió de denúncia a l'autoritat judicial o a la incoació d'expedient sancionador.\nEn aquest context, els Mossos van identificar diverses persones que s'havien dedicat a retirar llaços grocs. Ho van fer, entre d'altres, a les localitats de Móra la Nova, Tivissa, Vandellós i l'Ametlla de Mar. El Departament d'Interior va arribar a informar públicament que retirar llaços de la via pública podia constituir una infracció de la llei de seguretat ciutadana amb sancions previstes de fins a 30.000 euros.\nArran de la denúncia de l'associació Impuls Ciutadà, la Fiscalia va obrir diligències d'investigació i va demanar al comissari en cap dels Mossos que informés amb celeritat sobre les "pautes" o criteris d'actuació de la policia davant de la retirada de "simbologia partidista". Després de sis mesos d'indagacions i presa de declaracions, la Fiscalia ha decidit ara arxivar l'assumpte en no apreciar-hi indicis de delicte per interposar una querella o denúncia el jutge.


Aeroport paralitzat | Opinió | EL PAÍS Catalunya\nUn conflicte laboral complica la gestió del Prat en moments delicats\nCues a la zona de control de l'aeroport del Prat, ahir a Barcelona. ALBERT GEA (REUTERS)\nEn el conflicte laboral dels treballadors de seguretat de l'aeroport del Prat amb el contractista Eulen, AENA ha fet bé a involucrar-se per intervenir i tractar de trobar una solució al conflicte. Potser si ho hagués fet abans podria haver evitat l'enquistament. Això no significa que sempre calgui apaivagar amb millores als sectors laborals que disposen de posicions negociadores fortes a costa dels consumidors. Però sí que les empreses públiques han d'exhibir un plus de responsabilitat.\nOmbres aeroportuàries (10/03/2011)\nXafogor al Prat (30/07/2006)\nEls serveis de seguretat, que estaven externalitzats a Prosegur, es van concedir a una altra empresa, Eulen, que va assumir part del personal. I va dispensar unes condicions laborals molt precàries, pitjors que les que oferia la seva antecessora: en nombre de treballadors, inferior al necessari, i en sous, fregant el mileurisme. Com les privades, les empreses de capital públic han de tractar de ser rendibles, però no a qualsevol preu, sobretot si a més gestionen un monopoli. En realitat, el gestor aeroportuari és aliè a les relacions laborals entre Eulen i els seus treballadors, però AENA fa bé en tractar d'ajudar a buscar un acord i a sancionar al contractista si no compleix amb les seves condicions.\nDesprés d'una molt criticable vaga de zel del personal d’Eulen, l'objectiu prioritari de la qual era provocar cues, els treballadors van convocar divendres passat una vaga en tota regla per als caps de setmana, el període més delicat del ja difícil mes d'agost. L'episodi d'aquest conflicte laboral se suma a uns altres, com els dels taxistes i altres cossos de serveis al mateix aeroport que tendeixen a convertir el Prat, la instal·lació que millors resultats ha obtingut en els darrers anys, en una font de males notícies per al turisme intern i exterior. Si la impaciència d'uns i la matusseria d'uns altres acaben matant la gallina dels ous d'or de la primera indústria nacional, tots ho lamentaran.


Santa Caterina té un nou servei de ressonància magnètica - Diari de Girona\nSanta Caterina té un nou servei de ressonància magnètica\neuropa press/ddg, salt. 15.11.2008 | 17:31\nLes autoritats, durant la visita a les noves instal.lacions. Aniol Resclosa.\nL'Hospital Santa Caterina, del Parc Hospitalari Martí i Julià de Salt (Girona), compta amb un nou servei de ressonància magnètica, que ha suposat una inversió de 2.110.343 euros i la incorporació de nous professionals experts en la tecnologia a la plantilla del Servei de Diagnòstic per la Imatge. El nou equipament, amb una capacitat d'entre 6.200 i 6.500 exploracions anuals, ha estat inaugurat avui per la consellera de Salut de la Generalitat, Marina Geli, el president de l'Institut d'Assistència Sanitària (IAS), Tomàs Sobrequés, i l'alcaldessa de Salt, Iolanda Pineda. L'expresident de la Generalitat, Pasqual Maragall, i el delegat del Govern a Girona, Jordi Martinoy, també han estat presents en la inaguració.\nEl nou equipament està situat sota del Servei de Diagnòstic per la Imatge del centre i ocupa una superfície total de 174,50 metres quadrats distribuïts entre sala d'espera, sala d'exploració, vestidors, sales tècniques i auxiliars, espais de reanimació i d'atenció als usuaris. La nova ressonància donarà servei a tota la Regió Sanitària de Girona i tindrà un funcionament inicial de dotze hores diàries. L'IAS va preveure, en la construcció del nou Hospital Santa Caterina, que es va posar en funcionament el 18 de setembre de 2004, el disseny d'un espai per incorporar una ressonància magnètica amb tecnologia d'última generació que se suma a l'equipament del Servei de Diagnòstic per la Imatge, un dels primers de Catalunya a disposar d'un sistema totalment digitalitzat. Tot l'equipament, inclosa la ressonància, està integrat en una xarxa informàtica única interconnectada amb la xarxa de l'hospital i la resta de centres de l'IAS -el Parc Hospitalari Martí i Julià i àrees bàsiques de salut-, i amb altres serveis assistencials d'hospitals o àrees bàsiques gestionades per proveïdors.


La Química Analítica dels nostres dies | Institut Mercè Rodoreda\nEl plom és un possible contaminant de l’aigua de l’aixeta. Valors alts de plom són perillosos per a la salut i podrien respondre a una xarxa antiquada de distribució d’aigua dins d’una casa (per exemple que hi hagi una instal·lació amb canonades de plom) Fa dotze anys la quantitat màxima de plom admesa legalment en l’aigua de les aixetes del país era de 50 µ/L. A partir del 2014 el límit ha baixat fins a 10 µ/L.\nAquest canvi legislatiu il·lustra molt bé el moment actual. Més severitat en el control de les aigües requereix més prestacions tecnològiques en els equips de control. Així doncs, que les quantitats considerades com a segures es redueixin comporta inevitablement que els aparells i el mètodes de detecció hagin de ser cada cop més sensibles. I aquesta és sens dubte una de les causes que han fet que la Química Analítica hagi experimentat un desenvolupament difícil d’imaginar i, al mateix temps, que una de les grans beneficiàries hagi estat la seguretat de l’aigua potable dels països desenvolupats. Desgraciadament, molt queda per fer encara en països del tercer món.\nAl Reial Decret 140/2003 es fixa el límit de nitrats en l’aigua potable en 50 mg/L. Els nitrats poden contaminar l’aigua potable sobretot en àrees rurals a conseqüència dels fertilitzants, que tant poden ser d’origen orgànic com inorgànic. No obstant això, la principal font de nitrats en humans prové de verdures. Les bledes, els espinacs o l’enciam contenen valors elevats de nitrats. El perill d’un excés de nitrats en l’aigua potable és sobretot que pot produir la metahemoglobinemia infantil si l’aigua és consumida per nadons. El nitrat oxida el Fe2+ de l’hemoglobina a Fe3+ i això suposa una deficiència en el transport d’oxigen a les cèl·lules de l’organisme i els nadons poden patir cianosi, es diu també, la síndrome del nadó blau.\nCianosis, síndrome del nadó blau\nAl laboratori de l’institut vam determinar el contingut de nitrats en les patates i ho vam fer mitjançant el mètode potenciomètric, el qual utilitza un elèctrode selectiu, específic per a nitrats, i vam concloure que el seu nivell estava per sota del límit permès (Per sort!) Aquest que vam fer servir, és un procediment sensible, relativament pràctic i eficaç per determinar els nivells d’aquest contaminant en l’aigua potable.\nTires reactives per a la determinació de nitrts (NO3 -)\nPerò com que els nitrats són nocius per a la salut únicament en concentracions elevades, en moltes circumstàncies ens aniria bé un mètode aproximat. I aquí la Química analítica lluny d’un aparell sofisticadíssim i terriblement car ens ha proporcionat una solució fàcil i assequible: les tires reactives. Una determinació semiquantitativa de nitrats que pot ser útil en moltes circumstàncies. A Amazon les podem aconseguir per uns 24 €.\nPerò els reptes no s’acaben, tenim per exemple els PPCP (Personal Care Products) que són productes utilitzats en higiene personal o en cosmètica; les EDC (Endocrine Disrupting Chemicals) que son substàncies que a causa de la seva similitud química amb les hormones alteren el delicat equilibri hormonal en éssers vius. Tant els PPCP, les EDC o les mateixes hormones es poden trobar en l’aigua per a consum humà tant sigui en aigua potable de la xarxa pública com en aigua embotellada, això si en concentracions ínfimes. Estem davant d’un nou problema de seguretat, perquè no és fàcil ni identificar, ni quantificar aquestes substàncies; ni saber ben bé el risc que suposen per a la salut ja que estan en concentracions de nanograms. I per això, a prou feines s’han regulat els seus límits en aigua. Un cop més caldrà confiar en la Química Analítica, en els seus mètodes i en els seus aparells per protegir-nos d’aquestes substàncies. De moment la seva resposta són equips que combinen dues tècniques: la cromatografia i l’espectrometria de masses. Aquí sota tenim un d’aquests aparells. El venen a ebay per 49.000 dòlars. Ens el portaran els reis l’any que ve al Rodoreda?\n2010 Thermo Scientific TSQ Quantum XLS Triple Quad GC-MS/MS


El passat dissabte, 29 de setembre, es van entregar a Sant Sadurní d’Anoia els Premis José Maria Nunes de la Federació Catalana de Cineclubs. Cineclub Vic va ser guardonat amb el premi a la Millor programació de cinema català 2011. El jurat d’aquest premi, format per Tamon Font, de la Filmoteca de Catalunya; Jordina Medalla, del Cineclub Associació Cultural de Granollers i Rosa Llinàs, del Cineclub Diòptria de Figueres va concedir el premi a Cineclub Vic per "ser el cineclub que més ha tingut en compte el cinema català tant en la seva programació habitual com en les sessions de cinema infantil. Per tenir un festival de curtmetratges que aposta íntegrament per la producció local, i per realitzar cinefòrums amb realitzadors catalans com Agustí Villaronga, Anna Solanes i Marc Riba, Lluís Galter, Rosa Vergés o Jordi Lara."\nCineclub Vic ha apostat sempre per la programació de les seves pel·lícules subtitulades en català però la realitat de la indústria del cinema al nostre país ens dóna poques possibilitats de fer-ho. Últimament hi ha més distribuïdores que han accedit a subtitular en la nostra llengua les seves pel·lícules (cas de la barcelonina Paco Poch) i el mateix cineclub ha traduït i subtitulat algunes pel·lícules per iniciativa pròpia. També hi ha una creixent aposta pel cinema de producció catalana, cada vegada de més qualitat i amb apostes que es poden inscriure perfectament a la programació de Cineclub Vic. A banda de les projeccions, l’entitat vigatana ha convidat a directors, productors, actors i membres dels equips tècnics dels films per venir a Vic a presentar les seves obres i comentar-les després de la sessió amb els espectadors.\nEn aquesta empenta al cinema català també cal inserir la secció Pantalla Oberta, nascuda ara fa dos anys amb l’objectiu de programar i donar a conèixer produccions audiovisuals realitzades per o amb la col·laboració de gent de la nostra comarca. Dins aquest apartat Cineclub Vic ha estrenat pel·lícules com On són les claus?, de Toni Casasses o Ventre Blanc, de Jordi Lara.\nL’obertura de l’Espai ETC, al Passeig de la Generalitat, ha ajudat a consolidar la programació de cine en català de Cineclub Vic.\nCineclub Vic programa, amb el suport de l’Ajuntament de Vic, a l’Espai ETC cada dimarts a les 22h. Els dijous i els diumenges es pot veure la programació inclosa dins el Cineclub Frik, Pantalla Oberta i el Cineclub Xic.


Certificació energètica d'edificis | Ecopime\nLa certificació energètica dels edificis té com objectiu promocionar l'eficiència energètica en els edificis i la utilització d’energies renovables per cobrir les seves necessitats d’energia i reduir les emissions de CO2.\nCertifiquem l’eficiència energètica d’habitatges i locals comercials per a que puguis tramitar la venda o lloguer de l’immoble.\nEn cas de venda:\nEn el cas de la venda, aquest certificat d’eficiència energètica és necessari per a l’escriptura del pis o casa davant de notari i, en el cas del lloguer, per a dipositar la fiança a l’incasol.\nAquesta certificació és necessària també per a edificis terciaris en el cas de tramitar ajudes per a la rehabilitació energètica i possibles deduccions fiscals en la millora de l’eficiència energètica de l’immoble.\nEl document certificat té una validesa de 10 anys i que, passat aquest temps, si s’ha realitzat alguna intervenció de millora a l’immoble, serà necessari renovar-lo.\nL’ICAEN, Insitut Català de l’Energia de la Generalitat de Catalunya, és l’organisme encarregat de revisar i elabor l’etiqueta del certificat que estarà a disponible al cercador de certificats d’eficiència energètica d’edificis.\nInstitut Català de l’Energia de la Generalitat de Catalunya\nPROCEDIMENT PER LA CERTIFICACIÓ D’EFICIÈNCIA ENERGÈTICA\nReial Decret 390/2021, d’1 de juny, pel que s’aprova el procediment bàsic per a la certificació de la eficiència energètica dels edificis.\nNecessites un certificat d'eficiència energètica?


xreina, autor en CEM Maresme\nClub de triatló TRICET10\nAuthor Archives: xreina\nCETCycle, una nova experiència d’AADD\nFitness, SalutBy xreina 25 Gener, 2019\nDiversió, immersió i experiència. Aquests tres conceptes són els que fa anys estan regnant en els dissenys de nous estudis d’activitats dirigides arreu del planeta. Com gairebé sempre, és a les grans metròpolis d’EEUU on neixen i creixen les noves tendències en el món del Fitness (NYC i LA), i des d’allà arriben a Europa.\nEn què consisteix la punció seca?\nSalut, WellnessBy xreina 9 Gener, 2019\nLa punció seca o dry needling (PS) és una tècnica semi-invasiva (no s’injecta ni s’extreu cap substància), on es fan servir agulles d’acupuntura fines i filiformes de petit diàmetre (inferior a 300 μm). L’objectiu de la punció seca és reduir / eliminar el dolor múscul-esquelètic en els diferents punts gatells miofascials localitzats per tot el cos.\nCoaching esportiu: eina per adquirir l’hàbit de l’activitat física\nSalut, WellnessBy xreina 9 Novembre, 2018\nQuan una persona sedentària o poc activa inicia la pràctica de l’exercici físic, pot mantenir aquest hàbit o bé abandonar-ho. Hi ha molts factors que condicionen la pràctica de l’activitat física, n’hi ha que faciliten el manteniment d’aquest hàbit i n’hi ha que el dificulten.\nObesitat infantil, com la podem revertir?\nKids, Nutrició, SalutBy xreina 9 Novembre, 2018\nActualment, l’OMS cataloga l’obesitat infantil com “un dels problemes de salut pública més importants del segle XXI”. I es que l’estudi ALADINO (un dels estudis més importants realitzats a Espanya sobre alimentació i obesitat infantil), calcula que el sobrepès afecta el 24,6% de la població infantil, mentre que l’obesitat ho fa en un 18,4%, segons resultats del 2015.\nDolor lumbar: Causes i tractaments\nFitness, SalutBy xreina 9 Octubre, 2018\nEl dolor lumbar és aquell que es produeix a la zona baixa de l’esquena, podent ser agut o crònic. Ens referim a agut quan el dolor és d’aparició sobtada i intensa, normalment a causa d’un moviment sobtat o una sobrecàrrega puntual (conegut col·loquialment com “quedar-se clavat”). En canvi, quan aquest dolor és molt persistent en el temps, sovint menys intens però molt més continu, parlem de dolor crònic. Al voltant d’un 70-80% de la població ha patit alguna vegada dolor lumbar.\nCET10 introdueix a Espanya el SoulBody, mix de pilates, ioga i ballet\nFitness, SalutBy xreina 17 Setembre, 2018\nDe la mà de CET10, arriba el SoulBody, una activitat dirigida que triomfa als Estats Units al combinar els beneficis del treball amb barra amb exercicis atlètics executats amb una consciència plena. Aquesta activitat dirigida incorpora els principis del pilates, la saviesa del ioga i el poder del ballet.


"Conviure en la diversitat, en el diàleg, en el compartir la multiculturalitat" - Levante-EMV\n"Conviure en la diversitat, en el diàleg, en el compartir la multiculturalitat"\njosep miquel bausset 03.08.2016 | 04:15\nAquesta va ser la crida que va fer el papa Francesc en la Vigília de pregària amb els jóvens, el dissabte 30. En un món amb tants conflictes i amb tantes violències, el papa Francesc va exhortar els jóvens a viure d´una altra manera, per així, arrelats en l´Evangeli, fer possible un món més fratern. Per això el papa va encoratjar els jóvens a construir ponts en compte d´alçar murs, que no fan sinó separar i dividir pobles i persones.\nEnmig d´un ambient festiu, amarat de pregària i de fraternitat, el papa va saludar els jóvens vinguts de "diferents parts del món, de continents, països, llengües, cultures i pobles diferents", tots ells units en una mateixa fe i en una mateixa esperança, jóvens aplegats a Cracòvia com a artesans de comunió i de pau. El papa lamentà "el dolor i la guerra que viuen molts jóvens" i per això animà a pregar "pel sofriment de tantes víctimes". I és que com va dir el papa Francesc, "res no justifica la sang d´un germà".\nQuan la violència es fa present en la nostra vida, com ha passat recentment amb els atemptats terroristes a Niça, a Munic o amb l´assassinat del capellà de Normandia Jacques Hamel, hi ha la temptació a respondre a la violència amb més violència. Per això el papa va fer una crida a no vèncer l´odi amb més odi ni al terror amb més terror, sinó que "la nostra resposta a aquest món en guerra té un nom: s´anomena fraternitat".\nEl papa també va exhortar els jóvens a deixar la comoditat del sofà, que adorm i narcotitza, ja que d´aquesta manera són molts els xics i les xiques que es troben "tancats", sense fatigar-se ni preocupar-se dels problemes del nostre món. El papa lamentà el fet de molts jóvens que viuen instal·lats còmodament, com vegetant, i que confonen la "felicitar amb consumir", sense prendre un compromís a favor de la pau i de la justícia. Per això, en compte d´aquesta actitud indiferent i egoista, el papa demanà als jóvens que siguen "desperts i inquiets", per així poder respondre amb valentia i generositat "al somni de Déu". El papa també demanà als jóvens que siguen capaços de deixar una empremta, per alliberar-se de tantes paràlisis que dificulten fer un món millor. Per això animà els jóvens a comprometre´s, ja que "Jesús no és el Senyor del confort, de la seguretat, de la comoditat". I és que per seguir Jesús "hem de canviar el sofà per un parell de sabates que ens ajuden a caminar per camins mai no somiats, camins amb nous horitzons, capaços de contagiar alegria, eixa alegria que naix de l´amor de Déu". Per això el papa digué: "no necessitem jóvens-sofà, sinó jóvens amb sabates, millor, amb botes", per obrir horitzons i esdevenir sembradors de pau.\nA més de demanar als jóvens que treballen per fer "una economia solidària", el papa també els encoratjà a confiar en Déu, que "ve a obrir les portes de les nostres vides, de les nostres mirades", per així escoltar Jesús que ens està "convidant a somiar" i a "deixar la teua empremta en la vida".\nEl papa va pregar als jóvens que ens ensenyen als adults "a conviure en la diversitat, en el diàleg, en el compartir la multiculturalitat, no com una amenaça sinó com una oportunitat", per tal d´esdevenir germans els uns dels altres. I és que només si construïm ponts i tirem a terra els murs que ens separen, farem possible un món més just, més humà, més fratern.


VI Centenari de Sant Vicent Ferrer | Catalunya Religió\nPer Catalunya Religió. Dll, 09/04/2018\n(Josep Miquel Bausset) A petició de l’arquebisbe de València, Antonio Cañizares, la Santa Seu ha concedit a les diòcesis del País Valencià la celebració d’un Any Jubilar, que s’obre aquest dilluns dia 9 a la catedral de València (i simultàniament també a les altres diòcesis del País Valencià) per tal de commemorar el VI Centenari de la mort de Sant Vicent Ferrer, “San Vicente (!) Ferrer” per a la web de l’arquebisbat de València. Aquest Any Jubilar acabarà d’ací un any, el dia de Sant Vicent del 2019, quan commemorarem el VI Centenari de la mort del nostre sant patró.\nSón molts les viles que recorden amb veneració el pas de Sant Vicent pels seus carrers: Catí, Morella, Sant Mateu, Llíria, Agullent, La Llosa, Teulada, Xilxes o València, on va néixer el nostre sant. Per commemorar la festa del nostre patró se sol celebrar la missa en valencià, o si més no el sermó, per recordar així que el nostre sant predicà en la nostra llengua. Però a part d’aquesta anècdota, ¿què ha fet l’Església valenciana (fins ara) de la llengua del nostre sant, absent encara a la predicació, la litúrgia, la catequesi o als estudis a la Facultat de Teologia i als Seminaris valencians?\nLa llengua de Sant Vicent ha quedat reduïda a pur folklore el dia del nostre patró. I la resta de l’any? ¿Per què l’Església continua ignorant (i fins i tot menyspreant) la llengua dels cristians de Benissa, Gandia, Elx, Borriana, Xàtiva, Alcoi, Vila-real o Dénia? ¿Per què venerem i ens enorgullim de celebrar el VI Centenari de la mort de Sant Vicent, dels seus miracles i del seu pas pels nostres pobles i els nostres bisbes no són capaços de recuperar la llengua en la qual ell va predicar i en la qual trobem escrits els seus sermons?\nEl Concili Vaticà II recomanava l’ús de les llengües vernacles a la litúrgia. Pau VI deia en el discurs de clausura del Concili: “les llengües innombrables que parlen els pobles, han estat admeses a exposar litúrgicament la paraula dels homes a Déu, i la Paraula de Déu als homes”.\n¿Per què als nostres pobles la litúrgia es fa en castellà, quan la gent parla valencià? ¿Per què les lectures són en castellà i els avisos es fan en valencià? Això em recorda una anècdota d’un cristià dels Estats Units que, en la discussió entre llatí i llengua vernacla, deia: “No hi ha una llengua tan bonica com el llatí, però el que jo entenc és l’anglès. I a l’església mai no em demanen diners en llatí”. Per això no és estrany l’anècdota que mon pare contava: en un poble valencià hi havia una criada a qui la seva senyora, rica, en privat maltractava i explotava sense pietat. La criada estava desesperada i al final, sabent que la senyora era una beata de missa i de comunió diària, decidí disfressar-se de marededéu i aparèixer-se-li a la nit, per dir-li de part de Déu Nostre Senyor, que deixés de turmentar la seva criada. Amb un cobertor es va fer un mantell, amb un filferro una corona i amb un ciri a la mà la cridada es presentà al lloc on dormia aquell dimoni que tant la feia patir. En entrar a l’habitació li digué: “Senyoreta, sóc la marededéu”. No tingué temps de dir-li res més, perquè la senyora s’alçà del llit i amb un cop la va treure de la cambra, trencant-li a l’esquena el catret d’anar a missa. Quan pel soroll dels crits, acudiren els veïns a auxiliar la criada, l’ama, mig histèrica, cridava: “Animal, més que animal. Veges tu, presentar-se com la marededéu i parlant en valencià”. I el meu pare subratllava: “Mireu el cas: no li havia cridat l’atenció ni la disfressa de l’aparició, ni que si li hagués dirigit dient-li: senyoreta”. El que l’havia escandalitzat i havia destapat l’engany, és que la marededéu parlés en valencià.\nEls bisbes valencians haurien de recordar (i fer seves) les paraules que l’arquebisbe de Barcelona, Joan Josep Omella, adreçà el 10 de març al nou bisbe de Rabat, Cristóbal López, en la seva ordenació episcopal: “Respecta aquesta terra i la seva cultura”. I fa també unes setmanes, l’arquebisbe Richard Gallagher, Secretari per a les relacions amb els Estats, afirmava: “La missió de l’Església a la Xina és la de ser totalment catòlica i genuïnament xinesa”. Respectar la terra i la cultura dels cristians que els bisbes han de servir, és encarnar l’Església en la realitat cultural de cada poble i valorar les tradicions i les llengües de cada país. I no marginar-les ni anul·lar-les, com han fet fins ara els pastors valencians amb la nostra llengua i la nostra cultura.\nCal recordar a més, que el 15 d’octubre de 2016, l’Assemblea Diocesana de València, reunida a la catedral, aprovà (dins del tema sobre la litúrgia) el punt n. 107, que diu: “Fomentar el uso del valenciano en la liturgia, como cauce de evangelización enraizado en nuestra cultura, promoviendo la edición de los libros litúrgicos en valenciano”. I quan ja ha passat més d’un any que s’aprovà aquest punt, ni tenim els llibres litúrgics en valencià, ni es fan misses en la nostra llengua a la majoria de les parròquies valencianoparlants.\nSi Sant Vicent Ferrer va ser el gran evangelitzador del seu temps, ¿per què els bisbes (i els preveres) valencians no evangelitzen la nostra societat en la llengua del nostre sant?\nSom molts els cristians valencians que desitgem, per raons pastorals i culturals, que l’Església Valenciana (perquè sigui realment valenciana) a Vinaròs i a la Vila Joiosa, a l’Alcora, Bocairent, Onda, Biar, Borriana, Torrent i Almenara, recuperi la llengua de Sant Vicent Ferrer.\nEl jubileu del VI Centenari de la mort del patró del País Valencià, hauria de ser l’ocasió propícia per recuperar la llengua dels valencians a l’Església, després de segles de persecució del valencià. Si l’Església arriba a utilitzar el valencià a les celebracions litúrgiques, aquest serà el miracle més gran (de tots els que va fer) que haurà fet Sant Vicent Ferrer. Amén.\nSant Vicenç Ferrer, centenari, País Valencià, Vida Religiosa, Tradicions


Diàleg i acord per Barcelona | Ajuntament de Barcelona\nDiàleg i acord per Barcelona\njuny 2018: "Més Barcelona"\nmaig 2018: "President sota sospita"\nmarç 2018: "El progressisme responsable"\ngener 2018: "Diàleg i acord per Barcelona"\nEl plenari de l’Ajuntament d’aquest passat divendres ha tornat a posar cruament de manifest el tancament i la manca de lideratge i de projecte del govern d’Ada Colau. Per segon any consecutiu l’alcaldessa haurà de sotmetre’s a una qüestió de confiança per poder aprovar els pressupostos municipals. És la constatació d’un fracàs, del fracàs d’una manera de fer, d’una manera de gestionar des dels prejudicis i la sordesa institucional. Cada dia es fa més palès que el govern municipal i la seva alcaldessa no han entès què vol dir governar Barcelona.\nEl govern municipal ha estat incapaç, per segon any consecutiu, de bastir una majoria al plenari per aprovar uns pressupostos. I això no és bo per Barcelona perquè suposa entrar en una inèrcia precisament quan la ciutat necessita lideratge, necessita l’empenta que tantes vegades ha tingut el govern municipal per dur la ciutat endavant. Precisament quan més necessari és l’impuls polític que ofereix una maquinària tan important com l’Ajuntament, Ada Colau decideix aturar-la.\nPer què? Potser per la manca de cintura que ha demostrat al llarg d’aquest mandat el grup de Barcelona en Comú, més pendent de mantenir els seus postulats que de negociar-los amb l’oposició o amb els veïns/es. En tenim molts exemples. El govern municipal sembla més còmode instal·lat en la solitud i l’aïllament que en la col·laboració i el diàleg.\nO potser perquè Ada Colau ha decidit donar el mandat per acabat i dedicar l’últim any a fer anuncis de projectes que no podrà tirar endavant, mentre la ciutat s’atura i els problemes es cronifiquen, davant la passivitat de l’alcaldessa i el seu equip.\nConfesso que desconec els motius pels quals l’alcaldessa ha estat incapaç d’establir unes negociacions de debò amb els grups representants al ple municipal i ha optat per uns acords de mínims amb els partits independentistes, però sé perfectament quines seran les conseqüències per a la ciutat d’aquesta manca de diàleg i acord.\nLa ciutat comptarà amb uns pressupostos regressius, un pressupost de claudicació, que no podran fer front a la necessitat de reactivar l’economia, maltractada pel context de crisi política de l’últim trimestre de l’any passat, mancada d’iniciativa per part d’un govern de la Generalitat inexistent des de fa massa temps, i sense el suport, sinó tot el contrari, d’un govern central que ha abandonat Barcelona, malgrat que ara anunciï projectes i reemprengui iniciatives que porten masses anys aturades.\nBarcelona necessita més que mai del seu Ajuntament, i és precisament ara que Ada Colau decideix deixar la ciutat sense govern, sense el lideratge i la iniciativa imprescindibles. Governar és difícil, i governar una ciutat com Barcelona encara ho és més. No nego la dificultat, però els barcelonins no van escollir Ada Colau per perdre el temps, la van escollir per negociar i acordar, la van escollir per defensar els seus interessos, els de tots els barcelonins/es. En lloc d’això sembla que l’alcaldessa ha decidit amagar-se i culpar als altres de la seva inacció i de la seva manca de voluntat per dialogar. Barcelona no s’ho mereix.


El director d'Akira, Katsuhiro Otomo, anuncia sèries de televisió i nova pel·lícula - Pel·lícules I Tv\nEl director d'Akira, Katsuhiro Otomo, anuncia sèries de televisió i nova pel·lícula\nKatsuhiro Otomo ha estat ocupat. Enguany a Los Angeles Anime Expo la Akira el creador no va anunciar-ne cap, sinó dos nous projectes en curs. I això ni tan sols esmenta el Akira remake en directe arribant el 2021.\nEl director i prolífic artista de manga va anunciar que en crearà un Akira sèrie d'anime seqüela. Tot i que encara no s’han especificat els detalls, l’estudi d’animació japonès Sunrise treballarà al costat d’Otomo en el projecte. A Facebook, Sunrise va prometre que els fans estaran al dia sobre aquest nou projecte d’adaptació de l’anime a mesura que estiguin disponibles els detalls.\nSi això no era prou gran, Otomo també ha presentat un altre projecte. Va trucar Era Orbital , el tercer llargmetratge d’animació del director serà en un futur proper en una colònia espacial en construcció. D'acord amb la lloc oficial de la pel·lícula , serà una història d’aventures d’acció d’uns nois d’aquest peculiar entorn i de la societat que continuen vivint la seva vida mentre els destrossa el destí.\nA més de predir bàsicament el futur tal com el coneixem i enviar-lo onades de xoc a través de la cultura pop (si no ens creieu, Pregunta a Kanye ), tots hi podem estar d’acord Akira és allà dalt com un dels millors animes de tots els temps, de manera que és una notícia molt emocionant.\nAgafes el tràiler de Era Orbital baix.


‘Factfulness’, el món va millor del que et penses | Diari de Tarragona\nSaber per què no veus el món com és en realitat i què pots fer evitar-ho, et farà sentir més positiu, menys angoixat i més esperançat\n2 de Junio de 2020 - 07:47 hs\nQuan un amic em va recomanar fa uns mesos Factfulness com un llibre de lectura obligatòria no podia imaginar que durant el confinament prendria una rellevància particular.\n«Un dels cinc riscos globals que més em preocupen és la pandèmia global. Perquè hi ha força probabilitats que passi – ja ha passat altres vegades- i té la capacitat de provocar, directament o indirectament, un gran patiment general i aturar el progrés humà durant anys o dècades. Si fallem aquí no hi haurà res que funcioni. És un dels megakillers que hem d’evitar; i, si és possible cooperant entre tots de mica en mica!. Hans Rosling publicava aquest text al novembre del 2018 en Factfulness.\nTendim a dividir totes les coses en dos grups oposats, separats per un immens abisme d’injustícia quan normalment la realitat no està tant polaritzada\nRosling va ser professor de salut internacional i cofundador de Metges sense fronteres en Suècia. Les seves xerrades TED han estat visionades més de 35 milions de vegades. Va morir l’any 2017, després de dedicar els darrers anys de la seva vida a escriure Factfulness, que va ser acabat pel seu fill Ola i la seva cunyada Anna. En ell, es poden trobar entre d’altres aquestes dues preguntes.\nPregunta factual 1. Quina és l’esperança de vida actualment al món?\nA: 50 anys\nB: 60 anys\nC: 70 anys\nPregunta factual 2. En els últims 20 anys, el percentatge de la població mundial que viu en una pobresa extrema...\nA: s’ha multiplicat per dos\nB: s’ha quedat més o menys igual\nC: s’ha reduït a la meitat\n(*) Podreu trobar la resposta al final de l’article\nAmb aquest tipus de preguntes Hans Rosling ha posat a prova el coneixement sobre el món de milers de persones: polítics, científics, periodistes, responsables d’organismes internacionals, empresaris o acadèmics. I ha comprovat que la majoria estan sistemàticament equivocats.\nFactfulness presenta deu raons per les que estem equivocats sobre el món i perquè les coses estan millor del que pensem; suggerint, a la vegada, unes quantes eines de pensament crític que poden ajudar a fer-se una idea general i a entendre com funciona el món.\nEl primer dels nostres deu instints dramàtics és el de la bretxa. La irresistible temptació de dividir totes les coses en dos grups diferents normalment oposats separats per un immens abisme d’injustícia. Un món dividit en països i persones rics i pobres. Per evitar-lo cal buscar on és la majoria. Normalment la realitat no està tant polaritzada. En el cas de la renda Rosling abandona la descripció de països desenvolupats o en vies de desenvolupament per una proposta de quatre nivells de renda. El 75% de la població viu a nivells de renda mitjana (nivells 2 i 3) on se suposa que està la bretxa.\nEl segon instint parla de la negativitat: un megaequívoc segons el qual «el món està empitjorant». Ens fixem més en les coses dolentes: els records del passat ens enganyen, els periodistes i els activistes trien aquesta informació negativa pel seu atractiu comunicatiu i, a més, tenim la impressió de que mentre hi hagin coses que no van bé parlar d’allò que funciona no estaria bé.\nEl tercer explica que quan veiem una gràfica com ara per la població mundial fem una extrapolació inconscient de la corba representada com si fos una línia recta sempre en augment. Per entendre un fenomen qualsevol no poden donar per cert que la corba que el representa continua més enllà del que veiem. Si ho fem traurem conclusions errònies. Un exemple és l’anàlisi de la demografia mundial en constant augment. Entre el 1900 i el 2000 la població va passar de 1.500 milions de persones a 6.000 milions. La gràfica fins ara de corba en creixement exponencial té ja una previsió d’aturada que també contempla un augment de l’esperança de vida, el creixement en zones com ara Àfrica o Amèrica del sud i la reducció de la natalitat.\nL’instint. de la por potenciat per la informació que reben i com les analitza el nostre cervell. Una visió basada en els fets pots ajudar a dimensionar. El 2016, 40 milions d’avions van arribar amb èxit a la seva destinació; només deu vols van tenir un accident fatal, un 0,000025%.\nLes dimensions: mirar les coses en la seva justa proporció; qüestionar-se la generalització i les categories que generem inconscientment, evitar culpabilitzar i buscar sempre senyalar a algú, tenir uns perspectiva única o deixar-nos arrossegar pel sentit d’urgència són altres dels instints presentats. Consumir la informació amb una mentalitat basada en fets ens pot ajudar a entendre millor el món.\nLa web Gapminder recull diferents recursos i informacions sobre el treball de Hans Rosling. Dollar Street és una de les seves darreres iniciatives que exposa fotografies de 264 famílies de 50 països ordenades segons la seva renda: una bona exposició del món.\n(*) Pregunta 1. La resposta correcta és la C. Avui la mitjana de vida arreu del món és de 72 anys. Pregunta 2. La resposta correcta és al C. Durant els últims vint anys, la proporció de gent que viu en la pobresa extrema s’ha reduït gairebé a al meitat.\nGerardo Meneses. Director Institució Tarragona Col·legi Turó


Curolletes - Botella tèrmica acer Falk Sea Creature Rose mix 250ml\nBotella tèrmica acer Falk Sea Creature Rose mix 250ml\nquantitat de Botella tèrmica acer Falk Sea Creature Rose mix 250ml\nAquesta preciosa botella d’acer inoxidable té capacitat de 250ml i està fabricada amb acer de gran qualitat, el millor del mercat. Això la fa súper duradera i pràcticament irrompible. No té recobriment a l’interior, per això no desprèn cap tipus de producte químic ni sabor.\nAquesta botella d’aigua és tèrmica, així que manté la beguda calent fins a 12 hores i freda fins a 24hores.\nL’ampolla ve amb tap esportiu lliure de BPA.\nMaterial: acer inoxidable 18/8\nMides: 15,5 x6,4cm\nNo apta per rentavaixelles\nNo apta per microones ni forn\nRentar a mà amb un raspall\nAmb canyeta interior de 12,2cm\nTèrmica: aguanta 12h calent i 24h freda\nVe amb tap esportiu de silicona\nRegulada per la UE\nCategories: Botelles, Liewood, Per l'escola\nBotella personalitzada Corona Blava\nTovalló Corona blava


Obres de pavimentació al carrer de Viriat | Servei d'Informació d'Obres | El web de la ciutat de Barcelona\nObres de pavimentació al carrer de Viriat\n17/10/2017 - 19:33h. - Districte Sants-Montjuïc -\nDel 23 d’octubre al 7 de novembre, durem a terme les obres de millora del paviment de la calçada al carrer de Viriat, entre Comtes de Bell-lloc i Enric Bargés. Per aquest motiu, aquest carrer es veurà afectat per un tall de trànsit. Les parades d’autobusos interurbans es traslladaran a espais reservats propers.\nAmb aquestes obres, el paviment actual de llambordins se substitueix per lloses armades de formigó, amb juntes tallades. Les llambordes es retiraran entre el 23 i el 26 d’octubre. Després, un cop compactat el terra, s’hi col·locarà formigó dilluns, 30 d’octubre. El carrer es reobrirà un cop fraguat el formigó i tallades les juntes, el 8 de novembre.\nPer dur a terme aquestes obres, s’ha de traslladar l’estació d’autobusos. Les parades alternatives per a aquests vehicles estaran ubicades al mateix carrer de Viriat, entre Numància i Comtes de Bell-lloc, als espais habitualment destinats a àrea blava, aparcament de motos i accés a les parades de TMB.


“El que estem defensant avui no són expedients administratius, ni carpetes sobre la taula, defensem donar resposta immediata i el més ràpidament possible a les persones que viuen al nostre país i d'això se'n diu justícia social”, afirma\nLa diputada de JxSí Montserrat Candini ha subratllat, durant el debat a la totalitat de la llei que ha tingut lloc aquest dimecres al ple, que “la universalització de l'assistència sanitària no és només un deure moral sinó una obligació derivada de les normes internacionals, com ara la declaració universal de drets humans, que tenen un valor jeràrquic superior al qual s'han d'ajustar les normes internes”. “El que estem defensant avui no són expedients administratius, ni carpetes sobre la taula, avui defensem donar resposta immediata i el més ràpidament possible a les persones que viuen al nostre país i d'això se'n diu justícia social, consciència i humanisme”, ha reblat.\nCandini ha explicat que la nova llei d'accés universal reverteix una decisió del govern espanyol que anava en contra dels ciutadans, mitjançant un Reial Decret 1192/2012, de 3 d'agost, que va deixar de reconèixer l'accés a l'assistència sanitària a les persones que no tenien condició d'assegurades. En aquest sentit, ha recordat que “el Govern de Catalunya va emetre una instrucció 10/2012 del CATSALUT per garantir aquesta cobertura. Tot i així, aquesta llei servirà per donar més seguretat jurídica i garantir la seva vocació universal”.\nCandini s'ha mostrat molt crítica amb l'actitud d'alguns grups parlamentaris, especialment el PP, a qui ha retret que “la justícia social i l'humanisme no tenen fronteres, que parlin de competències només demostra una manca de sensibilitat, que queda palesa amb el que va fer el Govern de Rajoy”.


Sergei Gordeychik és un dels màxims experts mundials en ciber seguretat. Durant molts anys va ser el CTO de Kapernsky Lab una de les empreses referents a nivell mundial en ciber seguretat.\nVa ser el responsable de la definició de la visió de l'empresa i l'estratègia de desenvolupament en intel·ligència defensiva, caça d'atacs cibernètics, consultoria de seguretat i plans de crisis i recerca de vulneralitats.\nActualement és director de l'esdeveniment de referència en ciber seguretat a Europa de l'Est- "Positive Hack Days Forum" i és ponent habitual en esdeveniments internacionals de referència en l'entorn de la ciber seguretat com son el S4, CCC, Code Blue, Area41, POC, Zeronighs.\nAquesta conferencia aproparà els principis bàsics de la ciber seguretat, el què s'entén per ciber seguretat, com s'estructura, com té que evolucionar per fer front a les noves amenaces que constantment apareixen en l'entorn digital.\nDe la mà de Sergei ens endinsarem en el ecosistema de la ciber seguretat- els bàsics a tenir en compte, tendències i reptes de la mateixa.


El Procicat aprova el pla de reobertura de l’oci nocturn El Procicat aprova el pla de reobertura de l’oci nocturn – El Món\nEl Procicat aprova el pla de reobertura de l’oci nocturn\nEls grans locals d'oci nocturn hauran de tenir venda anticipada, la pista estarà perimetrada i no s'hi podrà consumir\nACN 12/05/2021 4:43 pm\nEl Procicat ha aprovat aquest dimecres el pla de reobertura de les activitats recreatives musicals de l’oci nocturn, que s’aplicarà un cop decaigui l’ordre de tancament del Ministeri de Sanitat. El document contempla mesures generals per aquells locals i establiments que funcionin com a discoteques, sales de ball, sales de festes amb espectacles, bars musicals, o karaokes. Tots ells hauran de controlar els accessos, gestionar les zones de ball i restauració, aplicar les mesures de higiene i garantir el funcionament dels sistemes de ventilació i climatització. En el cas dels grans locals, la venda d’entrades haurà de ser anticipada, la pista estarà perimetrada i no s’hi podrà consumir.\nEl protocol obre la porta a reprendre l’activitat d’un dels sectors més afectats per les restriccions aplicades per tal contenir la pandèmia de la covid-19 a Catalunya. Això sí, quan això sigui possible, hi haurà uns requeriments a seguir basats, sobretot, en el control d’accessos, la gestió de les diferents zones dels establiments, les mesures de neteja i la ventilació. Pel que fa als control d’accés, en locals amb un aforament superior a 500 persones serà obligatori comptar amb algun sistema telemàtic de venda anticipada i reserva nominativa d’entrades, per facilitar una traçabilitat dels assistents en cas de rebrot. En aquells locals amb un aforament menor, serà només recomanable.\nAquests sistemes telemàtics hauran d’incorporar informació sobre la disponibilitat de l’aforament, per evitar aglomeracions de públic en els accessos als locals. Pel que fa a la venda per taquilla del romanent d’entrades, caldrà portar un registre de dades d’identitat i contacte de qui hi accedeixi, independentment de l’aforament del local. A més, caldrà aplicar mecanismes per garantir que, en cas de produir-se cues, es mantingui la distància de seguretat a l’exterior del local i exigir l’ús de mascareta a les persones que estiguin esperant. De fet, s’hauran d’establir fluxos diferenciats d’entrada i de sortida, amb el mínim contacte possible entre ambdós.\nEn relació amb els aforaments, la fixació d’un màxim prendrà com a base el que tingui autoritzat cada local. El Procicat ho considera un element clau per poder garantir la seguretat dels treballadors i dels clients, especialment per a facilitar que es mantinguin les distàncies interpersonals de seguretat, i minimitzar al màxim la possibilitat de contagis.\nPel que fa a l’ús de les pistes de ball, s’hi podrà estar seguint algunes directrius: en els locals amb un aforament superior a 500 persones, la pista estarà perimetrada, amb un punt d’entrada i un de sortida. Independentment de l’aforament, serà obligatori dur la mascareta correctament posada i no consumir-hi. Amb referència al servei de barra, s’haurà de garantir la distància interpersonal, i eliminar tots els utensilis que puguin ser d’ús comú o compartit. Els clients hauran de dur permanentment posada la mascareta i només es podrà enretirar per menjar o beure.\nPer últim, serà necessari intensificar les activitats de neteja i desinfecció i que es disposi d’un protocol adaptat en funció de l’aforament, la freqüència de trànsit o ocupació, els tipus d’activitats i els usos de cada local. Els establiments també hauran de garantir la renovació dels fluxos de l’aire amb sistemes de ventilació i renovació, així com mantenir la màxima aportació possible d’aire exterior, mitjançant ventilació natural o en els sistemes de ventilació i climatització per evitar la transmissió del virus.\nDe fet, on només es disposi de ventilació natural, caldrà maximitzar el cabal de ventilació obrint les finestres i les portes: així, es recomana ventilar els espais amb la major freqüència possible i, com a mínim, tres vegades al dia durant 10 minuts. Començar la ventilació dues hores abans de l’obertura del local i mantenir-la en funcionament una hora després del tancament.\nciutadà 12/05/2021 5:26 pm\nVés quin remei.....


Declaració de l’Associació Catalana d’Ex-presos Polítics del Franquisme en el Dia Internacional dels Drets humans – Associació Catalana d'Expresos Polítics del Franquisme\nDeclaració de l’Associació Catalana d’Ex-presos Polítics del Franquisme en el Dia Internacional dels Drets humans\n10 Desembre, 2021 10 Desembre, 2021 ACEPF\nEl 10 desembre es celebra el Dia Internacional dels Drets Humans, commemorant el dia en què l’Assemblea General de les Nacions Unides va aprovar, l’any 1948, la Declaració Universal dels Drets Humans. Enguany es compleixen 73 anys d’aquesta aprovació.\nSense drets humans no hi ha democràcia. La convivència democràtica és incompatible amb:\nla negació dels crims contra la humanitat i les violacions massives als drets humans comeses pel franquisme,\nel manteniment de la impunitat dels perpetradors,\nel greuge reiterat als represaliats amb homenatges i símbols que exalten la dictadura i\nla permanència de milers de persones a les fosses del franquisme.\nÉs necessari desbloquejar el projecte de Llei de Memòria Democràtica que el Govern de l’Estat ha enviat al Congrés. Encara tenim l’oportunitat de superar les insuficiències de la Llei de Memòria Històrica del 2007. Demanem valentia al Govern de coalició i intel·ligència política a les forces progressistes, per fer un pas endavant en aquest tram del debat parlamentari.\nEn aquest Dia Universal dels Drets Humans, la Junta Directiva de l’Associació Catalana d’Ex-presos Polítics del Franquisme exigeix al Govern de l’estat que es posin en marxa les polítiques públiques de Memòria necessàries per donar resposta de forma immediata i completa als drets de Veritat, Justícia, Reparació i No Repetició.\nLa futura Llei ha d’anul·lar o modificar totes les normes jurídiques i legals que fins ara han permès mantenir la impunitat dels victimaris i la indefensió dels represaliats. No es pot continuar utilitzant la llei d’Amnistia de 1977 en contra de tota la jurisprudència internacional per impedir jutjar els crims de lesa humanitat comesos per la Dictadura,.\nLa reparació ha de ser moral, però també política i material. La Llei estatal de Memòria ha d’impulsar la reparació pels béns incautats per l’aplicació de la Llei de Responsabilitats Polítiques de 1939, el reconeixement del treball esclau als camps del franquisme i l’enriquiment il·lícit de grans empreses que van donar suport a la dictadura.\nDes del punt de vista polític, la reparació exigeix l’elaboració pública i oficial d’un cens integral de víctimes del franquisme, que serveixi de base per al reconeixement del genocidi fundacional del franquisme i, per tant, del seu caràcter radicalment il·legal.\nL’accés a la Veritat és un dret fonamental no només per a les víctimes, sinó per al conjunt de la ciutadania, tal com va aprovar l’Assemblea General de les Nacions Unides el 21 de desembre de 2010. El coneixement de la veritat històrica constitueix l’arrel de la Memòria Democràtica, front el negacionisme i el revisionisme impulsats per poderosos sectors polítics, mediàtics i culturals.\nLa Llei ha d’incorporar al sistema educatiu el relat actualitzat i compromès amb la veritat historiogràfica i els valors democràtics del que va suposar per als pobles d’Espanya el cop d’estat de 1936, la Guerra, la dictadura franquista i la Transició, així com un accés lliure i generalitzat als Arxius Històrics, judicials i administratius vinculats al període comprès entre l’inici del règim republicà i el final de la transició.\nFinalment, tots i cadascun dels articles de la futura Llei de Memòria han d’estar orientats a aconseguir que mai més es repeteixin a l’Estat espanyol situacions de conculcació dels drets humans des del poder polític. La no repetició suposa i exigeix una Memòria militant contra tota forma de feixisme, adreçada sobretot al futur i les noves generacions.\nPer l’enfortiment de la convivència democràtica, per assegurar un futur lliure d’amenaces autoritàries i neofeixistes, en aquest Dia Universal dels Drets Humans exigim una Llei Estatal de Memòria que respongui plenament als objectius i reivindicacions llargament sostingudes i expressades pel Moviment Memorialista.\nBarcelona,10 de desembre del 2021\nPrevious postTercera Jornada Virtual “Pedagogía de la Memoria en los Centros Educativos: Cómic y Memoria”.\nNext postPaquita Cruz, compromís i testimoni de la memòria


L’Agència Local de l’Energia d’Osona, referent a Europa\nL’Agència Local de l’Energia d’Osona (ALEO) del Consell Comarcal va rebre, el passat dimecres 10 de juliol, la visita de 8 tècnics de Geòrgia. La visita estava organitzada per l’Aliança del Clima de la Unió Europeai laDiputació de Barcelona, en el marc d’un programa per compartir experiències entre països membres de la Unió i promoure les bones pràctiques en la lluita contra el canvi climàtic.\nEls tècnics georgians, procedents de diferents ajuntaments i Agències de l’Energia d’arreu d’aquest país, anaven acompanyats de Miguel Morcillo, responsable tècnic de l’Aliança del Clima a Alemanya.\nAl llarg de tot el matí de dimecres, els tècnics de l’Agència van exposar els principals projectes que s’estan duent a terme en matèria d’eficiència energètica als ajuntaments. A primera hora es van fer dues visites tècniques, a una escola participant al projecte Desendolla’t per veure’n els resultats i les tasques que s’hi han realitzat i a la instal·lació d’una caldera de biomassa.\nLa segona part de la visita es va fer a les dependències del Consell, on els tècnics de l’ALEO Gil Salvans i Sergi Martínez van exposar totes les accions i problemàtiques del dia a dia de l’Agència. Posteriorment hi va haver un debat entre els visitants per reflexionar sobre com es podrien reproduir les tasques diàries de l’Agència en les seves regions.\nTant els organitzadors (Diputació de Barcelona i Aliança del Clima) com els propis visitants van valorar molt positivament l’experiència. Aquest és el segon any consecutiu que l’ALEO rep visites internacionals aprofitant les experiències d’intercanvi entre regions, després de la visita d’un grup de tècnics de Grècia l’any passat.


Els especialistes consideren que la collita d’enguany serà més abundant degut a la climatologia\nEl Celler Clos Pons ha iniciat aquest dilluns la verema del 2018. Ho ha fet amb l’albariño, una varietat de raïm originària de Galícia tot i que en els propers dies també es començarà a collir la garnatxa blanca. Els especialistes consideren que la collita d’enguany serà més abundant gràcies al fred de l’hivern i la pluja de la primavera. Una climatologia que també ha fet retardar el cicle de maduració de la vinya i ha marcat algunes de les seves característiques.\nDe les 40 hectàrees de vinya que actualment té el grup, 32ha es troben a l’Albagés -les altres 8 es troben a la Pobla de Cèrvoles- i es calcula que d’aquestes terres enguany en sortiran entre 150.000 i 200.000 ampolles de vi.\nUna vegada el raïm està a les caixes es porta al celler on fermentarà, una part en bota i l’altra en tina d’acer inoxidable, fins poc abans de l’estiu que serà quan el vi estarà llest per ser embotellat.\nDurant la verema, el celler també rep les visites de diferents clients, sobretot de la zona asiàtica, conegudes com “harvest trips”, o viatges de collita en català, que permeten a als clients d’altres mercats conèixer de ben a prop el procés d’elaboració del producte.\nAnna Berga i Ariadna Guiu


EL BLOC DE LA MEDITERRÀNIA: COMENTARI DEL RAÜL A LA CECÍLIA\nPublicat per Mar el divendres, de desembre 07, 2007\nHe dubtat de si penjar el meu comentari al teu escrit, Raül, o al de la Cecília. Al final m'he decidit per aquest perquè és el primer, o últim, segons com es miri.\nJo crec que, precisament per "feta la llei, feta la trampa", és perquè tenim tants controls, controladors, controladors de controladors i controladors dels controladors que controlen.\nÉs cert que la burocràcia fa fer passos,gestions inútils i manten personal, que ens sembla que només posa segells, però si afegim : "els abusos d'uns quants, fan que paguin justos per pecadors", potser podem fer una altre lectura del tema, no ????\nGràcies, Raul. Pels teus comentaris -sempre és agradable sentir-se recolçat en una opinió- i per animar-me a escriure. De fet, entre les teves línies has anomenat quelcom que ja tinc en ment d'escriure: el nivell de satisfacció que tots esperem i l'angoixa que això comporta.\nEspero continuar comptant amb les teves aportacions, tan si estem en sintonia, com si estem en opinions contràries. Totes les aportacions són enriquidores.


Oriol Junqueras considera que el projecte original de BCN World ha resultat un «solemne fracàs»\nOirol Junqueras amb el president de la Generalitat, Carles Puigdemont\nEl vicepresident està «convençut» que la finalització de l'opció de compra al juny no suposarà cap problema per tirar endavant el projecte\nActualitzada 02/04/2016 a les 14:24\nEl vicepresident i conseller d'Economia i Hisenda, Oriol Junqueras, ha criticat que el projecte de BCN World de l'anterior Govern de CiU va ser un «fracàs rotund» i «estrepitós», ja que «era un projecte que va donar totes les facilitats als suposats inversors i després els inversors van desaparèixer». Junqueras ha advertit que aquest cop cal que els criteris d'ERC es recullin «de forma adequada» en el disseny del macrocomplex d'oci per «evitar un nou fracàs». Preguntat sobre l'opció de compra dels terrenys, que expira al juny, el vicepresident s'ha mostrat «convençut» que això no suposarà cap problema perquè «tothom està interessat que surti bé», també els venedors.\n«L'experiència ens ensenya que quan els criteris que nosaltres proposàvem no s'han recollit, ha acabat en un fracàs rotund, per això és d'interès de tothom que els criteris que nosaltres establim siguin recollits de forma adequada per evitar un nou fracàs», ha dit. El vicepresident ha recordat que ERC «ja va advertir que les coses no sortirien bé» i ha lamentat que en el primer projecte no se'ls va tenir en compte i va ser un «solemne fracàs». Aquest cop, «nosaltres garantirem que sigui el millor projecte possible», ha assegurat. En aquesta línia, el conseller d'Economia ha insistit: «El nostre país no es pot permetre el luxe de fer projectes que siguin un fracàs, de fer mals projectes, com es evident que era el que hi havia sobre la taula en el passat. El que farem és garantir que el projecte que hi hagi sigui un bon projecte, real, factible, sostenible i sobretot sigui un projecte que un cop establert no acabi amb la fuga dels inversors. Hi estem treballant de forma molt seriosa perquè el millor projecte es la millor notícia per als ciutadans de Catalunya i especialment per als que viuen a les comarques mes properes». Una de les propostes que fa ERC és la reducció de les àrees de joc al Centre Recreatiu i Turístic de Vila-seca i Salou (més conegut com a BCN World, que era el nom que li va posar Veremonte, l'inversor que finalment va abandonar la iniciativa). Junqueras no ha volgut concretar en què consistirà aquesta reducció. El darrer projecte que hi havia sobre la taula amb l'anterior executiu tenia 3 complexos d'oci amb un casino a cadascun, a banda d'hotels i comerços. Actualment el projecte s'està revisant arran de l'acord d'investidura entre Junts pel Sí (CDC i ERC) i la CUP. Preguntat sobre si BCN World podria patir un nou entrebanc al juny quan acabi el termini de l'opció de compra sobre els terrenys, Junqueras s'ha mostrat «convençut» que no hi haurà cap problema. «La voluntat de tothom és més que suficient perquè surti bé», ha dit el vicepresident, que no ha volgut entrar en detalls sobre si s'havia parlat amb CaixaBank, propietari de les finques del costat de Port Aventura. «No hi ha gaires alternatives en aquest moments al respecte per tant tothom està interessat que surti bé», ha assenyalat.\nLa possible marxa de Melco i Hard Rock a Xipre, sense «credibilitat».\n«No hi ha cap observador mínimament objectiu que pugui donar cap credibilitat al fet que una inversió d'aquest tipus es produeixi en el Mediterrani Oriental». Així de rotund ha contestat Junqueras la pregunta de si tem que Hard Rock International i Melco, dos dels inversors de BCN World, marxin a Xipre. I és que la societat integrada per aquestes dues empreses és una de les tres finalistes del concurs que s'ha obert a la illa per construir un complex similar al que es projecta a la Costa Daurada. «A nosaltres ens agradaria molt que al Mediterrani Oriental es concretessin les millors inversions possibles però em sembla que en aquest moment malauradament és molt difícil que una inversió d'aquest tipus es concreti en aquella àrea del planeta», ha dit.


Ajuntament d'Arenys de Mar - Les Clarisses torna acollir el cicle 'Essencials'\nLes Clarisses torna acollir el cicle 'Essencials'\nEssencials, cicle de concerts de música de pop català de petit format, organitzat conjuntament pels ajuntaments de Canet de Mar, Sant Pol de Mar, Arenys de Munt i Arenys de Mar torna un altre any a l'espai de l'antic convent de les Clarisses. El primer concert arenyenc serà aquest dissabte, 4 de maig, a les 21h, amb la proposta de Daniel Lumbreras.\nLumbreras és un cantautor barcelonès que interpreta les seves cançons amb un llenguatge inventat i improvisat. La seva posada en escena i la seva força musical fa que no t´adonis fins al cap d´una bona estona que no utilitza cap idioma conegut mentre interpreta les seves cançons.\nLes entrades es poden adquirir a partir de les 8 del vespre a la taquilla del convent al preu de 7€ o bé anticipadament a 6€ al web www.essencials.cat\nEl proper concert Essencial a Arenys serà el dia 8 de juny amb la cantant Ju.\nDes de Gurb, Judit Puigdomènech “Ju” presenta aquest any un nou disc pIe de cIaror, fresc, jove, sincer i viu, que recuII cançons que parIen d’emocions, de Ies ganes de viure, deIs drets humans, de Ia senziIIesa però aI mateix temps de Ia compIexitat, de Ia IIuita, Ia superació personaI i de Ia intuïció. L’agost de 2016 va pubIicar eI seu primer disc “EI Món es Mou”, i eI 2017 obté eI Premi Èxit com a finaIista aI concurs Sona9. Amb eI videocIip deI singIe “Temps”, Ju acumuIa més de 20.000 visuaIitzacions a Youtube.\nJu porta eI disc aIs escenaris amb format banda, on es pot captar tota I’energia d’una artista jove i compromesa de 25 anys, que ve deI món deI teatre i Ia dansa, i que irromp amb força dins I’escena cataIana amb una proposta musicaI que, en parauIes de I’artista, és “una guspira de IIum”\nPodreu trobar més informació al web www.essencials.cat